সিরাজগঞ্জ: বানের পানিতে একসঙ্গে ঈদের জামাত পড়ার কোনো জায়গা নেই। এমন পরিস্থিতিতে নৌকায় করে নামাজ পড়তেন তিন গ্রামের মানুষ। কিন্তু তাতে ভীষণ ঝক্কি, দুর্ঘটনার আশঙ্কা। দীর্ঘদিনের এই সমস্যার সমাধান অবশেষে হতে যাচ্ছে। তিন গ্রামের প্রায় তিন হাজার মুসল্লির জন্য এবার তৈরি হয়েছে অভিনব দ্বিতল ঈদগাহ। চলনবিলের কোলে সিরাজগঞ্জের উল্লাপাড়া উপজেলার এই তিন গ্রামের মানুষের কাছে তাই এবারের ঈদুল আজহার আনন্দ হয়েছে দ্বিগুণ। স্বপ্নের নতুন এই ঈদগাহকে ঘিরেই আবর্তিত হচ্ছে তাদের এবারের ঈদ আনন্দ।